ร้านนี้มาตามวงในอีกเช่นเคย ร้านอยู่ตรงสะพานปลาซักแห่งตามตรอกซอกซอย ต้องดูตามgoogle mapอย่างเดียวเลยครับ และพยายามอย่าขับรถเข้าไปตามแผนที่ หากเห็นที่จอดกลางๆซอยให้จอดเลย ไม่งั้นลำบากมาก ถ้าที่เต็มถอยลำบาก กลับรถลำบาก เพราะมันเป็นถนนยื่นไปในทะเล ขับได้เลนเดียว สองข้างเป็นบ้านชาวประมงครับ พอเข้าไปสุดซอยจะเจอ 3 ร้าน จริงๆแล้วเป็นร้านเดียวกันครับ จะนั่งตรงร้านไหนก็ได้ 

การบริการที่ว่าแย่ ตั้งแต่เข้ามา ก็จะมีพนักงานหรือเพื่อนบ้านชาวประมง ไม่แน่ใจ จะนั่งตามม้านั่งตามซอย ต้อนรับด้วยการปากระป๋องครับ แต่ไม่ได้ปาใส่ผม ปาใส่สุนัข ผมก็ตกใจ งอแง แต่เดินเข้ามาแล้วก็เดินไปจนถึงร้าน โต๊ะว่าง แต่ยังไม่เก็บโต๊ะ ไม่เป็นไร รอได้ จนเก็บโต๊ะ รอสั่งออเดอร์ เรียกพนักงานไปประมาณ 3 ครั้ง แต่ละครั้งก็รับแล้วก็เดินไป จนลูกค้าโต๊ะอื่นมาอีกสองโต๊ะ โต๊ะละประมาณ 8-12 คน ได้สั่งก่อนจ้า สงสัยเป็นลูกค้าVIP เจ้าของมาต้อนรับอย่างดี ไอ่เราก็นั่งเหงาต่อไป จนได้สั่ง(ตามหลังโต๊ะมาทีหลัง 2-3 โต๊ะ) ตอนสั่งก็สั่งข้าว พนักงานรับออเดอร์บอกสั่งข้าวกับเด็กเสิร์ฟต่างหาก ห๊าา? มีงี้ มีสั่งแบบแยก, ตอนเช็คบิล ช้ามาก เรียกพนักงาน 1 คน นางพนักหน้าแล้วหายไป รอสิบนาที เรียกอีก ก็เหมือนเดิม รออีกสิบนาที เรียกอีกรอบ พร้อมทำหน้าเหวี่ยง แล้วนางก็หายไป จนเดินตามไปที่เคาน์เตอร์ถึงจะได้คิดเงิน ตอนเดินออกก็เห็นพนักงานนั่งทานข้าวเม้ามอยกันตามประสา เห้ออออ บริการแย่มากจริงๆ

อาหารที่นี่แต่ละอย่างเยอะมากกกกกกก ปกติสองคนจะทานกัน 3 อย่าง แต่ร้านนีต้องแนะนำแค่ 2 อย่างพอครับ แต่ละจานมาแบบจัดเต็มในเรื่องของปริมาณ

- ปลาอินทรีย์ทอดน้ำปลา (280.-) ได้ปลาชิ้นใหญ่มาก 1 ชิ้น+ชิ้นใหญ่ปกติ 1 ชิ้น คือเสิร์ฟมาแล้วตกใจ จะทานยังไงหมด ปลาเนื้อแน่นมาก หนามาก ใหญ่มาก แต่น้ำปลาไม่ค่อยซึมไปในเนื้อปลาเท่าไร ทานกับน้ำยำมะม่วงครับ รสชาติใช้ได้ ชอบตรงของสด เมนูนี้ให้ B+

- ปลาทูต้มมะนาว (180.-) เสิร์ฟมาเป็นหม้อเลยจ้า ได้ปลาทู 5 ตัว!!!!! คือมันเยอะมาก ปลาทูตัวใหญ่ เนื้ออวบอุ่ม อร่อยจริงๆ น้ำมะนาวก็เน้นเปรี้ยว มีเผ็ดบ้างเล็กน้อย โดยรวมคือดีงาม แต่มันโคตรเยอะ จานนี้ให้ A

- ทอดมันกุ้ง (220.-) ได้ทอดมัน 7 ชิ้นครับ ทอดมันเหมือนเป็นเนื้อหมูมากกว่ากุ้ง รสชาติเหมือนกุ้งกระเทียมที่เป็นก้อนๆตามร้านข้าวราดแกง มีกลิ่นเหมือนใส่กระเทียมด้วย โดยรวมเหมือนทอดมันหมู หรือหมูปั้นทอดมากกว่าครับ แต่แปลกดี ให้ B

รสชาติ A
ราคา B+
บรรยากาศ B
บริการ D
สะอาด C